Sci-Hub|  |
| URL | sci-hub.se |
| Komercinis? | ne |
| Įkūrėjas | Alexandra Elbakyan |

**„Sci-Hub"** – interneto paieškos sistema, kurioje galima rasti beveik 60 mln. mokslinių straipsnių.

Nauji moksliniai straipsniai įkeliami kasdien savanorių mokslininkų pastangomis, kurie turi prieigą prie universitetų bibliotekų. Po to straipsniai talpinami identiškose „LibGen" ir „Sci-Hub" saugyklose. Tokiu būdu žmogus, net ir neturintis prieigos prie virtualios universiteto bibliotekos, gali skaityti bemaž visus naujausius ir anksčiau išleistus straipsnius. Paprastai net ir mažiau prestižinių universitetų studentai neturi prieigos prie visų mokslinių straipsnių, todėl jie moksliniais straipsniais dalinasi tarpusavyje, nes kiekvienas straipsnis kainuoja apie 30 JAV dolerių.

„Sci-Hub" buvo įkurtas 2011 m. kai kompiuterijos mokslų studentė Alexandra Elbakyan neapsikentė tokia susidariusia situacija. Anot jos, „ši platforma komercines bendroves paskatins pereiti prie atvirosios prieigos leidybos modelio." Pasak tyrėjų, perversmas nebeišvengiamas, nes didžioji dalis straipsnių jau yra neteisėtai prieinami internete. Šie leidėjai susižeria $10 mlrd. pajamų per metus iš universitetų bibliotekų, vyriausybių finansuojamų institucijų ir kitų žurnalų prenumeratorių. Mokslininkų darbo jėga nieko nekainuoja, nes jie finansuojami mokesčių mokėtojų pinigais. Šio verslo sąnaudos santykinai mažos, palyginus su gaunamais pelnais.

Aprėptis
--------

2017 m. kovą paskelbtas tyrimas atskleidė, kad šioje saugykloje galima rasti 69 % 
visų, kada nors išleistų mokslinių straipsnių. Anot šaltinio, iš visų jų yra beveik 82 mln. Atmestus atvirosios prieigos straipsnius, kurie ir taip yra laisvai prieinami internete, skaičius išauga iki 85 %. Anot tyrimo, 99 % visų pateiktų vartotojų užklausų buvo patenkintos. Be to, saugykloje galima rasti 10 mln. mokslinių knygų skyrių. Tai sudarė 14 % visų, kada nors išleistų knygų skyrių. Tačiau užklausų patenkinimo skaičius siekė 82 %.

Parama
------

Tinklalapio išlaidas padengia Bitcoin aukos. Iki 2017 m. liepos išviso buvo paaukota per 92,63 bitkoinų, jų vertė siekė tuomet $60 tūkst. JAV dolerių. 2017 m. pakilus bitkoinų vertei 67,42 bitkoinai, kurie buvo neišleisti dabar yra verti $175 tūkst. JAV dolerių. Anksčiau buvo priimamos ir „PayPal", kitų mokėjimo sistemų aukos, bet pastarųjų atsisakyta, nes tas sąskaitas galėjo konfiskuoti įvairių vyriausybių bankai, taip pat galėjo būti įvesti draudimai.

Bylos
-----

2015 m. „Elsevier" leidykla apkaltino „Sci-Hub" organizaciją dėl autorinių teisių pažeidimo, po šios bylos buvo prarasta teisė naudoti pirminiu sci-hub.org adresu. Svetainė buvo pasiekiama iš alternatyvių domenų, taip pat per „Tor" tinklą. Laikas nuo laiko „Sci-Hub" adresas ir dabar pasikeičia.

Šaltiniai
---------

1. 1 2 3 4 5  Himmelstein, Daniel S; Romero, Ariel R; McLaughlin, Stephen R; Tzovaras, Bastian Greshake; Greene, Casey S (2017-07-20). „Sci-Hub provides access to nearly all scholarly literature". *PeerJ Preprints* (anglų). ISSN 2167-9843. doi:10.7287/peerj.preprints.3100v1.
2. 1 2  Rosenwald, Michael S. (2016-03-30). „This student put 50 million stolen research articles online. And they’re free.". *Washington Post*.
3. ↑  Karaganis, Joe; Bodo, Balazs. „Russia is building a new Napster — but for academic research". *Washington Post*. Nuoroda tikrinta 2019-10-09.
4. ↑  Buranyi, Stephen (2017-06-27). „Is the staggeringly profitable business of scientific publishing bad for science?". *The Guardian*. ISSN 0261-3077. Nuoroda tikrinta 2017-11-12.
5. ↑  Is the staggeringly profitable business of scientific publishing bad for science? Guardian podcast
6. ↑  Bohannon, John (2016-04-29). „The frustrated science student behind Sci-Hub". *Science* **352** (6285). doi:10.1126/science.aaf5675.
7. ↑  Bohannon, John (2016-04-29). „Who's downloading pirated papers? Everyone". *Science* **352** (6285): 508–512. doi:10.1126/science.aaf5664.
8. ↑  „Pirate research-paper sites play hide-and-seek with publishers". *Nature*. Nuoroda tikrinta 2015-12-06.